b'\n_START_ARTICLE_\nPorer\n_START_SECTION_\nGeografija\n_START_PARAGRAPH_\nPorer je najju\xc5\xbenej\xc5\xa1i oto\xc4\x8dek v premanturskem akvatoriju, ki le\xc5\xbei okoli 2,5 km jugozahodno od rta Kamenjak. Oto\xc4\x8dek s premerom okoli 80 metrov je skalnat greben, ki \xc5\xa1trli iznad morske gladine. Na njem so leta 1846 zgradili 34 m visok svetilnik._NEWLINE_Svetilnik je 31 m visok kamnit stolp, ki je postavljen na pritlji\xc4\x8dni stanovanjski hi\xc5\xa1i. Iz pomorske karte je razvidno, da svetilnik oddaja svetlobni signal:B Bl(3) 15s. Nazivni domet svetilnika je 25 milj. Svetilnik poleg svetlobnih signalov oddaja \xc5\xa1e zvo\xc4\x8dni signal: vsakih 42s se oglasi sirena. Nazivni domet zvo\xc4\x8dnega signala je 2 milje._NEWLINE_Svetilnik na Porerju ima \xc5\xa1e dodatno funkcijo. V primeru da svetilnik na \xc4\x8deri Albanel, ki le\xc5\xbei okoli 2 km jugovzhodno od Porerja ne deljuje, potem na svetilniku Porer gori \xc5\xa1e pomo\xc5\xbeno svetilo, ki oddaja svetlobni signal: BCZ izo 6s z nazivnim dometom 7 do 11 milj._NEWLINE_Zna\xc4\x8dilnost oto\xc4\x8dka je privla\xc4\x8dno morje, bogato z ribami in oddaljenost od civilizacije. Ob pritli\xc4\x8dni kamniti zgradbi, ki jo je mogo\xc4\x8de najeti za dopust, je betonirano dvori\xc5\xa1\xc4\x8de. Preskrba je po predhodnem dogovoru z oskrbnikom mogo\xc4\x8da z njegovim \xc4\x8dolnom.\n_START_SECTION_\nOpozorilo\n_START_PARAGRAPH_\nPorer zaradi mo\xc4\x8dnih morskih tokov, ki ob mo\xc4\x8dnemj\xc5\xa1em vetru dose\xc5\xbeejo hitrost do treh vozlov ni priporo\xc5\xa1ljiv za kopanje, \xc5\xa1e zlasti otrok.'